CELEX: E2015P0007
Language: sl
Date: 2015-02-16 00:00:00
Title: Tožba Nadzornega organa Efte proti Kraljevini Norveški, vložena dne 16. februarja 2015 (Zadeva E-7/15)

30.4.2015   
            
            
               SL
            
            
               Uradni list Evropske unije
            
            
               C 143/11
            
         Tožba Nadzornega organa Efte proti Kraljevini Norveški, vložena dne 16. februarja 2015
   (Zadeva E-7/15)
   (2015/C 143/12)
   Nadzorni organ Efte, ki ga zastopajo Xavier Lewis, Auður Ýr Steinarsdóttir in Øyvind Bø, zastopniki za Nadzorni organ Efte, Rue Belliard 35, 1040 Bruselj, Belgija, je 16. februarja 2015 pri Sodišču Efte vložil tožbo proti Kraljevini Norveški.
   Tožeča stranka Sodišču Efte predlaga, naj:
   
               1.
            
            
               ugotovi, da
               
                           (i)
                        
                        
                           s tem, ko je prekoračila mejne vrednosti za žveplov dioksid (SO2), trdne delce (PM10) in dušikov dioksid (NO2) v zunanjem zraku med leti 2008 in 2012, različno v conah NO1, NO3, NO4, NO5 in NO6 iz členov 3 do 5 Direktive 1999/30/ES, zdaj člena 13 Direktive 2008/50/ES; ter
                        
                     
                           (ii)
                        
                        
                           s tem, ko ni izpolnila obveznosti načrta o kakovosti zraka iz člena 8(3) Direktive 96/62/ES, zdaj člena 23 Direktive 2008/50/ES, različno v conah NO1, NO2, NO3, NO4 in NO5,
                        
                     Norveška ni izpolnila svojih obveznosti iz akta, navedenega v točki 14c Priloge XX k Sporazumu o Evropskemu gospodarskemu prostoru (Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo);
            
         
               2.
            
            
               Norveški naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Direktiva Sveta 1999/30/ES o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku, zdaj Direktiva 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo, uvaja mejne vrednosti za nekatera onesnaževala v zunanjem zraku, da se preprečijo ali zmanjšajo škodljivi vplivi na človekovo zdravje in splošno na okolje. Uvaja tudi določbe za ocenjevanje onesnaževal ter ukrepe za ohranjanje dobre kakovosti zraka.
            
         
               —
            
            
               Nadzorni organ Efte ugotavlja, da Norveška ni izpolnila obveznosti, s katerimi bi zagotovila, da vrednosti nekaterih onesnaževal v zunanjem zraku ne presežejo mejnih vrednosti, določenih v pravu EGP.
            
         
               —
            
            
               Nadzorni organ Efte prav tako ugotavlja, da Norveška ni izpolnila obveznosti priprave ustreznih načrtov za kakovost zraka, kjer so presežene mejne vrednosti in ustrezne meje odstopanja.
            
         
               —
            
            
               Nadzorni organ Efte zatrjuje, da Norveška v odgovorih na uradni opomin in obrazloženo mnenje ni izpodbijala nobene od pomanjkljivosti, ki jih je določil Nadzorni organ.
            
         
               —
            
            
               Nadzorni organ Efte trdi, da Norveška – s tem, ko ni vključila podrobnosti o sprejetih ukrepih ali projektih in časovnega razporeda njihovega izvajanja ter ocene načrtovanega izboljšanja kakovosti zraka in pričakovanega časa, potrebnega za dosego teh ciljev – ni izpolnila svojih obveznosti iz člena 8(3) Direktive 96/62/ES, zdaj člena 23(1) Direktive 2008/50/ES.